CELEX: C2006/121/11
Language: el
Date: 2006-05-20 00:00:00
Title: Υπόθεση C-143/06: Αίτηση για την έκδοση προδικαστικής αποφάσεως, την οποία υπέβαλε το Landgericht Hamburg στις  17 Μαρτίου 2006  — Ludwigs-Apotheke München Internationale Apotheke gegen Juers Pharma Import-Export GmbH

20.5.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 121/6
            
         Αίτηση για την έκδοση προδικαστικής αποφάσεως, την οποία υπέβαλε το Landgericht Hamburg στις 17 Μαρτίου 2006 — Ludwigs-Apotheke München Internationale Apotheke gegen Juers Pharma Import-Export GmbH
   (Υπόθεση C-143/06)
   (2006/C 121/11)
   Γλώσσα διαδικασίας: η γερμανική
   Αιτούν δικαστήριο
   Landgericht Hamburg
   Διάδικοι στην υπόθεση της κύριας δίκης
   
      Προσφεύγουσα: Ludwigs-Apotheke München Internationale Apotheke
   
      Καθής:. Juers Pharma Import-Export GmbH
   Προδικαστικά ερωτήματα
   
               1)
            
            
               Είναι η ρύθμιση του άρθρου 86, παράγραφος 2, τρίτη περίπτωση, της οδηγίας 2001/83/ΕΚ (1) ερμηνευτέα υπό την έννοια ότι αντιτίθεται σε εθνική ρύθμιση, η οποία απαγορεύει την αποστολή καταλόγων τιμών για φάρμακα σε φαρμακεία, ως μη επιτρεπόμενη διαφήμιση για εισαγωγές φαρμάκων, εφόσον και στο μέτρο που τα αναφερόμενα στους καταλόγους αυτούς φάρμακα δεν είναι μεν εγκεκριμένα στο οικείο κράτος μέλος, μπορούν όμως να εισαχθούν σε μεμονωμένες περιπτώσεις από άλλα κράτη μέλη της Ευρωπαϊκής Ένωσης καθώς και από άλλα κράτη;
            
         
               2)
            
            
               Ποια λειτουργία επιτελεί η ρύθμιση, σύμφωνα με την οποία ο Τίτλος περί διαφημίσεως δεν καλύπτει τους καταλόγους πώλησης και τους καταλόγους τιμών, εφόσον δεν περιέχουν καμία πληροφορία σχετικά με το φάρμακο, εάν με αυτή δεν ρυθμίζεται κατά τρόπο εξαντλητικό το πεδίο εφαρμογής των εθνικών διατάξεων περί διαφημίσεως φαρμάκων;
            
         
      (1)  ΕΕ L 311, σ. 67.